**2025 09 19**

**Lietuvos krepšinio fanams pristato naujovę: svarbiausios rungtynių akimirkos – per 10 minučių**

**Jau rugsėjo 20 d., šeštadienį prasideda 2025-2026 m. Lietuvos krepšinio lygos, kurią remia „Betsson“ sezonas, o kartu su juo startuoja ir nauja krepšinio transliacijų era. Žiūrovai visas sezono varžybas nuo šiol galės stebėti per „Telia Play“ platformą, kurioje jų laukia visų sezono rungtynių archyvas, 10 minučių rungtynių santraukos bei išskirtinis turinys.**

Naujasis nacionalinio krepšinio čempionato sezonas bus kiek kitoks. Čempionate varžysis 9 komandos, su į lygą sugrįžtančia „Gargždų“ ekipa. Tiesa, anksčiau Lietuvoje neregėtos naujovės, kuriomis siekiama pagerinti žiūrovų patirtį, pasiekė ir krepšinio transliacijų rinką.

Pirmą kartą nacionalinės krepšinio lygos rungtynių transliacijų istorijoje žiūrovai galės pasirinkti greitą, skubantiems ir laiką taupantiems žmonėms skirtą formatą: iškart po rungtynių „Telia Play“ platformoje bus galima peržiūrėti 10 minučių trukmės santraukas. Lemtingi metimai, dramatiškos akimirkos, karščiausios sirgalių emocijos – viskas vienoje dinamiškoje apžvalgoje tiems, kurie nori sutaupyti laiko, bet nepraleisti svarbiausių rungtynių momentų.

„Nuosekliai kuriame tokią platformą, kurioje kiekvienas gali atrasti turinį pagal savo poreikius – nuo lietuviškų filmų ir pasaulinių serialų iki stipriausių sporto lygų transliacijų. Aukščiausios vietinės krepšinio lygos retransliacija mums yra istorinis žingsnis ne tik plečiant platformos turinio įvairovę, tačiau ir suteikiant galimybę žiūrovams patiems pasirinkti, kaip nori vartoti pateikiamą turinį – tiesiogiai, peržiūrint įrašus ar greitai apžvelgiant svarbiausius rungtynių momentus. Džiugu, kad būsime pirmieji rinkoje pasiūlę naujus krepšinio žiūrėjimo formatus, o ateityje krepšinio aistruoliai „Telia Play“ platformoje galės mėgautis ir išskirtiniais pokalbiais su treneriais bei žaidėjais“, – sakė Vitalija Kibildė, „Telia Play“ vadovė.

Nuo rugsėjo 20 d., pradedant sezoną Kauno „Žalgirio“ ir „Jonavos“ bei Klaipėdos „Neptūno“ ir Panevėžio „Lietkabelio“ dvikovomis, krepšinio gerbėjai „Telia Play“ platformoje galės stebėti apie 200 vietinės krepšinio lygos 2025/2026 m. sezono rungtynių. Visos rungtynės be jokio papildomo mokesčio bus įskaičiuotos į beveik visus televizijos planus.

„Kiekvieną sezoną siekiame ne tik kelti sportinį lygį, bet ir gerinti žiūrovų patirtį. Džiaugiamės, kad bendradarbiaudami su „Telia Play“ galime pasiūlyti modernius, lankstų gyvenimo būdą atitinkančius krepšinio transliacijų formatus. Trumpesnės rungtynių santraukos, galimybė bet kada peržiūrėti įrašus ir aukšta turinio kokybė – tai žingsnis į priekį visai mūsų lygai ir jos aistruoliams“, – teigė Rasa Liuimienė, LKL, kurią remia „Betsson“generalinė direktorė.

„Telia Play“ taip pat siūlo unikalią galimybę viso sezono metu peržiūrėti rungtynių įrašus iš naujo. Tai reiškia, kad žiūrovai gali bet kada grįžti prie mėgstamų akimirkų, pasivyti praleistus mačus arba dar kartą išgyventi įspūdingas pergales.

Vartotojai, turintys atitinkamus „Telia Play“ planus, visas aukščiausios šalies krepšinio lygos varžybas galės žiūrėti ne tik Lietuvoje, bet ir visose Europos Sąjungos bei Europos ekonominės erdvės šalyse be jokių papildomų mokesčių.

**Daugiau informacijos:**

**Audrius Stasiulaitis**

I WILL TELL YOU TELIA

Tel. (0 5) 236 7019, Mob. +370 686 77988

El. p. [audrius.stasiulaitis@telia.lt](mailto:audrius.stasiulaitis@telia.lt)

Telia Lietuva, AB, Saltoniškių g. 7A, 03501 Vilnius